ועדת הכספים, כנסת 18, פרוטוקול מספר 163, 2009-10-13 11:45

משה גפני: הסעיף הבא שעל סדר היום: שינויים בתקציב לשנת 2009.

משה גפני: אגב, היתה כתבה ב"דה מרקר" של צביקה זרחיה.

משה גפני: היה שם מחקר של המכון הישראלי לדמוקרטיה לגבי הנושא של העברות תקציביות שנעשות פה ונאמר שכאילו אנחנו יחידת סמך של משרד האוצר.

משה גפני: ביקשתי לקיים דיון בנושא הזה.

שלי יחימוביץ': עכשיו לא נאשר דבר כדי להוכיח לצביקה.

משה גפני: אני לא הולך להוכיח שום דבר.

שי חרמש: קראתי את זה בשבועיים איחור כי הייתי בחו"ל.

שי חרמש: הוא הציג תמונה ששווה רעיון למחשבה.

משה גפני: אני הולך לקיים על זה דיון.

שי חרמש: אפשר לדון בדבר כזה בעוד 48 שעות ולתת את זה קודם.

משה גפני: אני הולך לקיים דיון בעניין הזה ואני לא רוצה לקיים אותו עכשיו.

משה גפני: אבל, אני אומר לך, גם מניסיון שלי וגם מדברים שתראה בבוא הזמן.

משה גפני: תגיע העברה תקציבית שנלחמת עליה חודשים ארוכים, למשל, שצריך לתת לעוטף עזה.

משה גפני: קרה שם משהו דחוף.

משה גפני: אתה נלחם עם האוצר ואתה צועק ואתה אומר שזה פיקוח נפש.

משה גפני: בסוף אתה מביא את הפניה בבוקר, דקה לפני תחילת הדיון ואומר לי: גפני, זה פיקוח נפש.

משה גפני: אני לא אביא את זה?

משה גפני: אני אגיד שיש עיקרון של 48 שעות קודם, בגלל שאני או הוא צריכים לראות את הפניה קודם?

משה גפני: אני שואל אותך, כך זה צריך להתנהל?

משה גפני: אלא מה?

משה גפני: כפי שכולנו למדנו, החיים הם לא שחור לבן.

משה גפני: יש פה בעיה, כשאנחנו מצביעים על העברה תקציבית אנחנו צריכים לדעת על מה אנחנו מצביעים.

משה גפני: לכן אני אומר שצריך לנהל על זה דיון.

משה גפני: החיים לא מתנהלים בצורה כזאת.

משה גפני: לפעמים מישהו מאיתנו ולפעמים הוועדה כולה רוצים להעביר מהר ואנחנו קובלים על האוצר על כך שהוא מתמהמה בדברים חיוניים.

משה גפני: מצד שני, אכן יש דברים מאוד נכונים במה שנאמר במחקר ההוא, שלא ראיתי אותו.

שי חרמש: כדאי לקרוא, זה מעניין.

משה גפני: מה שנאמר בעיתון זאת תמונת מצב.

משה גפני: אין שם עובדה אחת לגבי העברות תקציביות שאינה נכונה.

משה גפני: ההסברים לזה?

משה גפני: זה כבר תלוי.

משה גפני: אנחנו צריכים לחיות נורמאלי.

משה גפני: לפעמים העברות תקציביות צריכות לעבור מעכשיו לעכשיו כי זה אינטרס שלנו ולפעמים האינטרס של האוצר זה לעכב כמה שיותר, כי הרי לחצנו עליהם להביא את זה.

משה גפני: יש מקרים שבאמת האוצר מביא את זה בלי לתת הסברים.

משה גפני: יכול להיות שנצטרך להביא לכאן את נציגי המשרדים ולא רק את נציגי משרד האוצר.

משה גפני: החיים הם לא פשוטים.

משה גפני: צביקה זרחיה, החיים לא פשוטים.

משה גפני: המחקר נכון, מה שפרסמת נכון.

משה גפני: למשל, היתה שם הצעה להקים ועדת משנה לוועדת הכספים.

משה גפני: תמצא את המתנדב, שהוא חבר ועדה, שיגיד שהוא לא רוצה להיות בוועדת המשנה הזאת של ההעברות התקציביות.

משה גפני: החיים הם יותר מסובכים.

משה גפני: בכל מקרה, אנחנו נקיים דיון על העניין הזה.

משה גפני: אגב, גם יו"ר כנסת ומזכיר הכנסת אמרו לי שהם רוצים לקיים דיון לגבי נושא התקציב מול הכנסת ואולי נשלב את זה יחד.

משה גפני: הפניה הבאה: פניה 71 – משרד התמ"ת

דוד שטיינמץ: מדובר על תקצוב של מיזם משותף שאנחנו עושים עם הג'וינט לשילוב חרדים באקדמיה.

שי חרמש: כלומדים או כעובדים?

דוד שטיינמץ: כלומדים.

דוד שטיינמץ: זה גם שכר לימוד, זה גם דמי קיום.

משה גפני: איך קוראים למיזם הזה?

דוד שטיינמץ: אני לא יודע אם יש לו שם.

דוד שטיינמץ: זה מיזם משותף בין הממשלה לבין הג'וינט.

שי חרמש: זה תואם יעד ממשלתי של שיתוף בכוח עבודה.

דוד שטיינמץ: חוץ מזה יש שינויים תקציביים.

דוד שטיינמץ: הם אושרו בתקציב ההמשכי.

דוד שטיינמץ: הפניה הזאת היא פניה שאושרה בתקציב ההמשכי וכתוצאה מכך שהוקמה הממשלה, כל השינויים התקציביים שאושרו בתקציב ההמשכי, באים לאישור נוסף של הוועדה.

אמנון כהן: איפה יתקיימו הלימודים הללו?

שי חרמש: במוסדות להשכלה גבוהה עם אישור של המל"ג, זה לא ישיבות.

דוד שטיינמץ: זה באקדמיה.

משה גפני: מר שטייינמץ אני לא יודע אם אתה יודע לענות לי.

משה גפני: היה פרויקט של עידוד חרדים לעבודה שעשו כיתה בתוך המפעל.

משה גפני: זאת אומרת, אישה היתה יוצאת לעבודה - אתם במשרד התמ"ת משנים את זה.

משה גפני: המשמעות של העניין היא שאתם הולכים ופוגעים בעידוד יציאת חרדים לעבודה.

משה גפני: איזו אישה תלך לעבוד אם לא בתוך המפעל שהיא מכירה?

משה גפני: הרי משרד האוצר מתנגד לעמדה שלכם.

משה גפני: אני גם דיברתי עם המנכ"ל ועם השר על זה.

דוד שטיינמץ: אגף התקציבים לא מתנגד אלא החשכ"ל.

דוד שטיינמץ: בהתחלה עשינו את זה עם פטור ממכרז.

דוד שטיינמץ: הם לא מוכנים שנעשה פטור ממכרז אלא צריך לפרסם את זה בהליך מכרזי.

משה גפני: אני מדבר על הרעיון.

משה גפני: אישה יוצאת לעבודה במפעל, שם היא לומדת.

משה גפני: אני מדבר על החלק הזה.

משה גפני: זה שייך להעברה התקציבית הזאת?

אמנון כהן: לכן לא צריך לאשר?

משה גפני: לא.

משה גפני: דיברתי עם פואד.

משה גפני: הוא אמר לי שחייבים לעודד חרדים לצאת לעבודה.

משה גפני: אמרתי לו שהכול מילים מכובסות ואין מאחריהן הרבה דברים.

משה גפני: כיוון שאני מייצג את הציבור החרדי, אני רוצה כל הזמן בעידוד יציאת חרדים לעבודה, גברים ונשים.

משה גפני: מה המדינה עושה בעניין הזה חוץ מלדבר יפה ולהגיד שאנחנו פרזיטים?

משה גפני: לא הרבה.

משה גפני: הבאתי דוגמאות לפואד.

משה גפני: אני רוצה לעודד חרדים לצאת לעבודה.

משה גפני: מה עושים בעניין הזה?

משה גפני: לא מעודדים, על כל פנים, לא באופן יחסי לכמות האוכלוסייה ולכמות האנשים שרוצים לצאת לעבודה.

משה גפני: הראייה הכי גדולה היא החוק להעדפה בקבלת עובדים.

משה גפני: כשאני אומר את המילה חרדים אומרים: לא, לא.

משה גפני: ערבים כן, נשים כן, נכים כן, עולים חדשים כן, הכול כן – חרדים לא.

משה גפני: אני אומר שאני לא מבין, הרי אומרים שאנחנו לא רוצים לצאת לעבודה.

אמנון כהן: זה אבסורד שהם מתנגדים.

משה גפני: אתה יודע מה הנימוקים?

משה גפני: משרד המשפטים מתנגד לזה כי הוא אומר שאין הגדרה לחרדים.

משה גפני: אמרתי מה הבעיה?

משה גפני: תיקח את המגזר הכי דפוק, זה הגדרה של חרדי.

אלכס מילר: אשמח לקבל הסבר.

אלכס מילר: אני רואה שתכנית מהל"ב מופיעה פה.

אלכס מילר: אפשר לדעת על מה מדובר ואיך זה קשור לשילוב החרדים בתוך האקדמיה?

משה גפני: מורידים את תכנית מהל"ב, 17 מיליון שקל.

משה גפני: מורידים משם.

דוד שטיינמץ: זה לא 17 מיליון שקל.

דוד שטיינמץ: יש רזרבה בהרשאה שהאוצר שם, במידה ופעם הם יצטרכו את זה.

דוד שטיינמץ: בדרך כלל, בסעיפי תעסוקה אנחנו לא צריכים הרשאה להתחייב.

דוד שטיינמץ: היות והתכנית הזאת היא יותר משנה אחת הם לקחו משם את ההרשאה.

אלכס מילר: לא רק הרשאה.

אלכס מילר: אולי יש עוד משרדים שיש בהם כיס קטן?

דוד שטיינמץ: זה לא כסף, זאת הרשאה להתחייב.

דוד שטיינמץ: זאת רזרבה של הרשאה להתחייב, לא לוקחים משם כסף.

משה גפני: מי בעד פניה מס' 71 הצבעה בעד – רוב נגד – אין נמנעים אין

משה גפני: הפניה עברה.

משה גפני: פניה מס' 105 – משרד התמ"ת

דוד שטיינמץ: זה שירות התעסוקה.

זה לא פוצל ממה שאני מעכב?

דוד שטיינמץ: אי-אפשר.

משה גפני: התלוננת עלי אצל המפכ"ל?

דוד שטיינמץ: אמרתי לו כעובדה, הוא שאל אותי, אמרתי לו את זה.

שלי יחימוביץ': אדוני היו"ר אני מתנצלת אני צריכה לצאת לוועדת חוקה.

שלי יחימוביץ': הם הולכים להוריד את הפטורים מאגרות לעובדים הכי עניים בתביעות בדין לעבודה כדי לייעל את המערכת ולמנוע תביעות סרק.

שלי יחימוביץ': זאת אומרת, עובד קבלן לא יוכל לתבוע את המעסיק שלו.

שלי יחימוביץ': אנחנו חוזרים לפניה מספר 105.

שלי יחימוביץ': מה זה?

שלי יחימוביץ': מה זה כלים תומכי השמה?

דוד שטיינמץ: במסגרת פרויקט לעידוד תעסוקה למובטלים אז הם מקבלים כסף באמצעות מענקי התמדה.

אמנון כהן: זה חוק שלי.

משה גפני: אם זה חוק שלך, אני מאשר את הפניה.

משה גפני: מי בעד פניה 105?

משה גפני: הצבעה בעד – רוב נגד – אין נמנעים אין

משה גפני: פניה מס' 105 עברה.

משה גפני: פניה מס' 132

משה גפני: אין כאן נציגים שיציגו את פניה 132, אנחנו עוברים הלאה.

משה גפני: פניה 136 עד 140

אורי גבע: הייתי פה לפני החג ודיברנו על אותה פניה בין משרד האוצר ורשות המיסים, שמורכבת מתקצוב הרפורמה בחוק חובת המכרזים בסך 1 מיליון שקל, תקצוב הסכם שכר מול מס הכנסה בסכום של 23.5 מיליון שקל, תגבור תקציב המכס ברשות המיסים בסך של 6 מיליון שקלים ותגבור תקציב רשות המיסים בעקבות מבצע "עופרת יצוקה" בסך של 6 מיליוני שקלים.

אורי גבע: הוועדה ביקשה לדחות את הוועדה להיום.

משה גפני: למה ביקשנו לדחות?

אורי גבע: בגלל בקשתו של חבר הכנסת פיניאן.

אמנון כהן: אה, המתנ"סים.

אמנון כהן: קיבלנו מתנ"סים?

אורי גבע: אמרתי את הדברים לצורך הגילוי הנאות.

אורי גבע: אני מבין שעברו 3 מיליון למתנ"סים.

אורי גבע: את הנושא עצמו אני לא מכיר.

משה גפני: מה זה "מהסכמים קואליציוניים", שמורידים 28.5 מיליון?

אורי גבע: זה במסגרת התקצוב עצמו, המקור לפניה.

משה גפני: אבל הסכמים קואליציוניים צריך ליישם, מה תעשו אחר-כך?

אורי גבע: יישמו.

אורי גבע: זה לא פוגע באופן היישום.

אמנון כהן: את החלק של מי לקחתם בהסכמים הקואליציוניים?

שי חרמש: מישראל ביתנו.

משה גפני: אני רוצה להבין.

משה גפני: יש כסף שהוקצה בתקציב המדינה להסכמים הקואליציוניים ועכשיו צריך ליישם את זה כי הרי הכסף לא סתם הוקצה.

משה גפני: לקחו את הכסף על-פי ההסכמים הקואליציוניים, שמו את זה בסעיף כלשהו וצריך ליישם את זה.

משה גפני: אנחנו מתקרבים לסוף שנת 2009.

משה גפני: אם אתה מוריד כדי לתת תוספות שכר וכל מיני דברים כאלה, זה בסדר וזה חשוב ואני לא מתווכח על העניין.

משה גפני: אתה צריך ליישם את ההסכם הקואליציוני, למשל עם מפלגת העבודה.

משה גפני: אני מבין שראש הממשלה חפץ מאוד ביקרו של שר הביטחון.

משה גפני: אני ראיתי את זה עכשיו בכמה מקרים.

שי חרמש: לא, הוא עושה זאת מנימוקים ביטחוניים בלבד.

משה גפני: אני לא יכול לפרסם איך ראיתי את זה, אבל ראיתי את זה.

משה גפני: זה משהו שראיתי.

משה גפני: אז יצטרכו ליישם את ההסכם הקואליציוני עם מפלגת העבודה וזה דורש הרבה כסף.

משה גפני: מה תעשו?

משה גפני: איך מורידים מההסכם הקואליציוני?

אורי גבע: התשובה היא שקיים צוות מאקרו באגף התקציבים שמקצה את המקורות לתקצוב גם בהסכמים קואליציוניים וגם לפעולות שנדרשות במהלך השנה.

אורי גבע: באחריותם לתקצב את זה.

אורי גבע: אם הם בחרו להוריד מההסכמים הקואליציוניים, זאת תהיה אחריות שלהם לקחת מנקודה אחרת ולתקצב את ההסכמים הקואליציוניים.

אורי גבע: לא יעלה על הדעת שלא נתקצב את זה בסופו של דבר.

אורי גבע: אני לא יכול להגיב בשמם על המקורות שהם לוקחים.

אורי גבע: בכל פניה ופניה הם מקצים את זה בהתאם.

משה גפני: מי בעד פניה 136 עד 140?

משה גפני: הצבעה בעד – רוב נגד – אין נמנעים אין

משה גפני: הפניה אושרה.

אלכס מילר: אני מבקש רביזיה במועד מאוחר יותר.

משה גפני: חבר הכנסת מילר מבקש רביזיה ואני נענה לבקשתו.

משה גפני: מספר פניה 145 – תחבורה.

משה גפני: אין נציג.

משה גפני: פניה מס' 146-147 – משרד התקשורת

משה גפני: מה התפקיד שלך?

אליאן רובנוביץ: אני תקציבנית.

אליאן רובנוביץ: מדובר לתוספת תקציבית לתקורות המשרד להוצאות ניקיון, חניה ויועצים שונים.

אמנון כהן: זה משהו נוסף?

אליאן רובנוביץ: זה היה בתת תקצוב לשנת 2009.

משה גפני: מה זה יועצים?

אליאן רובנוביץ: יש כל מיני יועצים, ביניהם יועצים כלכליים, יועץ לכתיבת מכרז למפעילים סלולאריים, יש כל מיני פרויקטים.

משה גפני: אין הערות.

משה גפני: מי בעד פניה 146-147?

משה גפני: הצבעה בעד – רוב נגד – אין נמנעים אין

משה גפני: הפניה אושרה.

משה גפני: פניה מס' 148 – משרד התמ"ת.

דוד שטיינמץ: זאת תוספת תקציב שניתנה לשירות התעסוקה במסגרת תכנית ההאצה לעידוד תעסוקת מובטלים.

משה גפני: למה זה לא עם הפניה הקודמת?

דוד שטיינמץ: כי זה במועדים אחרים.

דוד שטיינמץ: זה בתקציב ההמשכי.

דוד שטיינמץ: זאת פניה שאושרה בתקציב ההמשכי, ממש בתחילת השנה כשנתנו את תכנית ההאצה וצריכים לאשרר אותה שוב.

דוד שטיינמץ: יש פה 10 מיליון שקל לעידוד תעסוקת מובטלים במסגרת תכנית העסקה וגם שינויים פנימיים בתוך שירות התעסוקה.

אמנון כהן: איזה סוג של קורסים?

דוד שטיינמץ: קורסי הכשרה כלליים והשתתפות בהוצאות נסיעה למובטלים.

משה גפני: מי בעד פניה 148 של משרד התמ"ת?

משה גפני: הצבעה בעד – רוב נגד – אין נמנעים אין

משה גפני: הפניה אושרה.

משה גפני: פניה 149-150 – משרד השיכון.

ראובן כוגן: העברה של 8 מיליון שקל לרשם הקבלנים ממקור אחר.

ראובן כוגן: זה שינוי פנימי בתוך משרד השיכון.

ראובן כוגן: העבירו מסעיף לסעיף בתוך המשרד לרשם הקבלנים.

ראובן כוגן: זה גם תקצוב שנעשה כבר בתקצוב הממשלתי.

ראובן כוגן: הלבנה של הכסף שהועבר.

משה גפני: לאיזה צורך?

ראובן כוגן: פעילות של רשם הקבלנים.

ראובן כוגן: הקימו את רשם הקבלנים, בין היתר בעקבות דוח זיילר, כדי להגביר את הפיקוח על הקבלנים כך שכל הפעילות שלהם תהיה יותר מפוקחת ומנוהלת.

ראובן כוגן: זה אגף חדש.

משה גפני: חבר הכנסת אמנון כהן, לאשר למשרד השיכון?

אמנון כהן: בהתייחס לשר המוכשר - - -

משה גפני: מי בעד מספר פניה 149-150?

משה גפני: הצבעה בעד – רוב נגד – אין נמנעים אין

משה גפני: הפניה אושרה.

משה גפני: מספר פניה 151 - משרד המשפטים.

אורי גבע: אנחנו רוצים לתקצב את רשות האכיפה והגבייה בסך של כ-3 מיליוני שקלים.

אורי גבע: הסיבה היא שבמסגרת תיקון 29 לחוק ההוצאה לפועל נוסף סעיף לחוק שמטרתו להסדיר באופן בהיר מהי הריבית המתווספת לשטרות שמוגשים לביצוע בהוצאה לפועל ולתביעות על סכום.

אורי גבע: במהלך התיקון עשו פעולות מול אנשי מחשוב לשם הטמעת התיקון, אבל צריך לבצע את התיקון גם במערכת המחשוב הישנה וגם במערכת המחשוב החדשה שתופעל ב-2011.

משה גפני: אני רואה שזאת העברה בתוך המערכת עצמה.

אורי גבע: כן, בתוך המערכת של משרד המשפטים.

אורי גבע: אנחנו נידרש לבצע חישוב ולהשיג רואה חשבון וכו'.

משה גפני: מי בעד פניה 151?

משה גפני: הצבעה בעד – רוב נגד – אין נמנעים אין

משה גפני: הפניה אושרה.

משה גפני: פניה מספר 152-153

דב בארי: אני רפרנט רווחה בביטוח לאומי.

דב בארי: הפנייה הזאת קשורה לרווחה.

דב בארי: ההסכם הקואליציוני עם מפלגת העבודה קבע סכום שיוקצה לסיוע לעמותות חברתיות שנמצאות בקשיים בעקבות המשבר הכלכלי.

משה גפני: קראתי בעיתון שצריך להעביר 1.5 מיליארד שקל למשרד הביטחון, אז איך אפשר להעביר לפי ההסכם הקואליציוני למפלגת העבודה?

דב בארי: אני לא מעורב בזה.

דב בארי: אני לא יודע.

דב בארי: זה חלק מההסכם.

דב בארי: במסגרת התקציב הממשלה אישרה תקציב של 100 מיליון שקל ב-2009 ו-100 מליון שקל ל-2010, סיוע לעמותות חברתיות.

אמנון כהן: זה מתוך ה-100?

אמנון כהן: מתקציב הסכם הקואליציוני של מפלגת העבודה, 5 מיליון מתוך ה-100?

דב בארי: בדיוק.

דב בארי: ועדה ברשות מנכ"ל משרד הרווחה פנתה לכל העמותות בקול קורא וביקשה מכל עמותה שרוצה לקבל סיוע להגיש את הבקשה ואת המסמכים.

דב בארי: אנחנו כבר בשלב שאחרי הקול קורא, אחרי קבלת הבקשות מהעמותות החברתיות השונות.

דב בארי: עכשיו אנחנו נערכים לעשות מיפוי וחלוקה.

משה גפני: תודה, הבנו.

משה גפני: אני רוצה שיגיע לפה נציג המשרד שיגיד לי איך הוא מתכוון לפעול.

משה גפני: הרי אישרו 100 מיליון שקל.

משה גפני: לי יש עמותה ואני הגשתי בקשה בעקבות הקול קורא ואני אמור לקבל תקציב.

משה גפני: איזה תקציב אני אמור לקבל?

משה גפני: נניח שאני צריך לקבל 1 חלקי 1,000 כי יש 1,000 עמותות.

משה גפני: אז אני מקבל 1 חלקי 1,000 מ-5 מיליון או מ-100 מיליון?

משה גפני: ממה אני מקבל?

דב בארי: אני מסביר.

דב בארי: התקציב הוקצב לשם כך.

דב בארי: כיום יש ועדה בינמשרדית ברשות מנכ"ל משרד הרווחה אשר בונה את מבחני התמיכה הרלוונטיים, כלומר, את הזכאות.

דב בארי: מבחני הזכאות לתמיכה תלויים בפעילות העמותה, במה היא עוסקת, איפה היא עובדת.

משה גפני: עבור מה ה-5 מיליון?

דב בארי: לעשות לעמותות בדיקת זכאות.

משה גפני: אני מבקש את נציג משרד הרווחה.

דב בארי: אין כאן עניין של נציג משרד הרווחה דווקא.

דב בארי: 5 מיליון השקל מועברים לחשב הכללי בגלל שהוא מרכז את הפעילות של הבדיקה מול העמותות.

דב בארי: צריך לבצע בדיקה של העמותות והחשב הכללי עושה את הבדיקה באמצעות פול מאגרי רואי החשבון שיש.

משה גפני: זה מזכיר לי את הישיבות.

משה גפני: ביטלו בכלל את הסעיף של הישיבות בקדנציה הקודמת והשאירו 4 מיליון שקל לביקורת.

משה גפני: ביטלו את הכול אבל את הביקורת השאירו מפני שמשרד האוצר התקשר עם רואי החשבון והוא היה צריך לשלם להם כסף.

משה גפני: ה-100 מיליון כבר עברו?

דב בארי: לא.

משה גפני: זאת אומרת שעכשיו עובר כסף לבניית המערכת.

משה גפני: אבל אין כסף.

דב בארי: יש כסף.

משה גפני: איפה הוא?

דב בארי: יש כסף קואליציוני - - -

משה גפני: אבל מעבירים למשרד הביטחון, כך קראתי בעיתון.

אמנון כהן: אם אין כסף, בשביל מה צריך את המטה?

דב בארי: אני יודע שאצלנו יש כסף לנושא הזה.

שי חרמש: אתם מוכנים לחסוך ממני את הדיון הזה ולגמור ביניכם?

משה גפני: הא חשוב לך לדעת שבמסגרת ההסכמים הקואליציוניים עם מפלגת העבודה, הולכים לסייע לעמותות חברתיות ופתאום מתברר שמביאים לפה לא את ה-100 מיליון אלא 5 מיליון כדי לבנות את המנגנון שיכין את התכניות ואת הקריטריונים?

משה גפני: אני שואל אותך, חבר הכנסת חרמש, האם מעניין אותך שאחרי זה מודיעים שאת הכסף הקואליציוני מעבירים למשרד הביטחון?

דב בארי: אומר שני דברים.

דב בארי: אמנם הוועדה הבינמשרדית מרוכזת על ידי משרד הרווחה אבל בוועדה חברים גם משרדי הקליטה, הבריאות והחינוך.

דב בארי: זאת אומרת שיש פה תמונה הרבה יותר רחבה ולא רק משרד הרווחה.

דב בארי: שנית, הצוות הבינמשרדי גיבש תכנית.

דב בארי: העמותות כבר הגישו את הבקשות כדי לזכות בסיוע.

דב בארי: צריך לבדוק שהעמותות אכן עומדות במה שהן אומרות, שאכן הן נמצאות בבעיות תקציביות כפי שהן מציגות וכדומה.

דב בארי: לשם כך הן צריכות להגיש דוח כספי ומאזנים כספיים.

דב בארי: אני מניח שאף אחד מאיתנו לא היה רוצה לחלק את ה-200 מיליון בלי לעשות את הבדיקה.

דב בארי: בשביל זה יש לעשות את הוועדה הבינמשרדית.

משה גפני: זאת אומרת שמתוך ה-100 מיליון, 5 מיליון הולכים לבדיקה.

דב בארי: בדיוק.

אלכס מילר: אני בעד.

משה גפני: מי בעד פניה 152-153?

משה גפני: הצבעה בעד – רוב נגד – 1 (מגלי והבה) נמנעים אין

משה גפני: הפניה אושרה.

משה גפני: תודה רבה, הישיבה נעולה.